CELEX: C2004/118/21
Language: el
Date: 2004-04-30 00:00:00
Title: Απόφαση του Δικαστηρίου (έκτο τμήμα), της 29ης Απριλίου 2004, Στην υπόθεση C-338/01, Επιτροπή των Ευρωπαϊκών Κοινοτήτων κατά Συμβουλίου της Ευρωπαϊκής Ενώσεως (Οδηγία 2001/44/ΕΚ — Επιλογή της νομικής βάσεως)

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/12
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (έκτο τμήμα)
   της 29ης Απριλίου 2004
   Στην υπόθεση C-338/01, Επιτροπή των Ευρωπαϊκών Κοινοτήτων κατά Συμβουλίου της Ευρωπαϊκής Ενώσεως (1)
   
   (Οδηγία 2001/44/ΕΚ - Επιλογή της νομικής βάσεως)
   (2004/C 118/21)
   Γλώσσα διαδικασίας: η αγγλική
   Στην υπόθεση C-338/01, Επιτροπή των Ευρωπαϊκών Κοινοτήτων (εκπρόσωπος: R. Lyal), με τόπο επιδόσεων στο Λουξεμβούργο, υποστηριζόμενη από το Ευρωπαϊκό Κοινοβούλιο (εκπρόσωποι: R. Passos και A. Baas), με τόπο επιδόσεων στο Λουξεμβούργο, κατά Συμβουλίου της Ευρωπαϊκής Ενώσεως (εκπρόσωποι: Μ. Sims-Robertson και F. Florindo Gijón), υποστηριζομένου από την Ιρλανδία (εκπρόσωπος: D. O'Hagan, επικουρούμενος από τον E. Fitzsimons, SC, και τους K. Maguire και D. Moloney, BL), με τόπο επιδόσεων στο Λουξεμβούργο, από το Μεγάλο Δουκάτο του Λουξεμβούργου (εκπρόσωπος: J. Faltz), από την Πορτογαλική Δημοκρατία (εκπρόσωποι: L. Fernandes, V. Guimarães και Â. Seiça Neves), με τόπο επιδόσεων στο Λουξεμβούργο, και από το Ηνωμένο Βασίλειο της Μεγάλης Βρετανίας και Βόρειας Ιρλανδίας (εκπρόσωπος: J. E. Collins, επικουρούμενος από τον D. Wyatt, QC), με τόπο επιδόσεων στο Λουξεμβούργο, με αντικείμενο, αφενός, την ακύρωση της οδηγίας 2001/44/ΕΚ του Συμβουλίου, της 15ης Ιουνίου 2001, που τροποποιεί την οδηγία 76/308/ΕΟΚ για την αμοιβαία συνδρομή για την είσπραξη απαιτήσεων που προκύπτουν από ενέργειες οι οποίες αποτελούν μέρος του συστήματος χρηματοδοτήσεως του Ευρωπαϊκού Γεωργικού Ταμείου Προσανατολισμού και Εγγυήσεων, καθώς και από γεωργικές εισφορές και τελωνειακούς δασμούς και από τον φόρο προστιθέμενης αξίας και ορισμένους ειδικούς φόρους κατανάλωσης (ΕΕ L 175, σ. 17), και, αφετέρου, τη διατήρηση των αποτελεσμάτων της οδηγίας αυτής μέχρι τη θέση σε ισχύ της οδηγίας που θα εκδοθεί επί της ορθής νομικής βάσεως, το Δικαστήριο (έκτο τμήμα), συγκείμενο από τους C. Gulmann, προεδρεύοντα του έκτου τμήματος, J. N. Cunha Rodrigues, J.-P. Puissochet, R. Schintgen (εισηγητή) και F. Macken, δικαστές, γενικός εισαγγελέας: S. Alber, γραμματέας: R. Grass, εξέδωσε, στις 29 Απριλίου 2004, απόφαση με το ακόλουθο διατακτικό:
   
               1.
            
            
               Απορρίπτει την προσφυγή.
            
         
               2.
            
            
               Καταδικάζει την Επιτροπή των Ευρωπαϊκών Κοινοτήτων στα δικαστικά έξοδα.
            
         
               3.
            
            
               Η Ιρλανδία, το Μεγάλο Δουκάτο του Λουξεμβούργου, η Πορτογαλική Δημοκρατία, το Ηνωμένο Βασίλειο της Μεγάλης Βρετανίας και Βόρειας Ιρλανδίας, καθώς και το Ευρωπαϊκό Κοινοβούλιο φέρουν τα δικά τους δικαστικά έξοδα.
            
         
      (1)  EE C 303 της 27.10.2001.